ԳՀՃ տեսուչ Հոգեշնորհ Հայր Գարեգին վրդ. Համբաձումյանը ընդունելության և ողջույնի իր խոսքում կարևորեց նման միջոցառումները, հատուկ շնորհակալություն հայտնելով Մայր Աթոռի Արխիվի և թանգարանների տնօրեն Արժանապատիվ Տ. Ասողիկ քհն. Կարապետյանին՝ ցուցահանդեսը ճեմարանում անցկացնելու նախաձեռնության համար: Իրենց շնորհակալական խոսքերով հանդես եկան քանդակագործ Սարգիս Բաբայանը և նկարիչ Միքայել Հարությունյանը, որոնց աշխատանքների ցուցադրությամբ էլ բացվեց «Արարող ձեռքեր» ցուցահանդեսների շարքը: